འཕགས་པའི་བདེན་བཞི་དང་པཱ་ལིའི་ཆོས་བརྒྱུད་ཀྱི་གཞུང་ནས་གསུང་བའི་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་གྱི་གལ་གནད་རང་བཞིན་སྐོར་བཀའ་སློབ་སྩལ་ཡོད་པ་མ་ཟད།བློ་རྣོ་བོ་བཟོ་བར་ཤེར་ཕྱིན་གྱི་མདོ་དང་འབྲེལ་བའི་དཔལ་དགོན་འཕགས་པ་ཀླུ་སྒྲུབ་དང་སློབ་དཔོན་འཕགས་པ་ལྷས་མཛད་པའི་གསུང་རྩོམ་གྱི་གལ་གནད་རང་བཞིན་སོགས་ཀྱི་སྐོར་བཀའ་སློབ་སྩལ།སྐབས་དེར་མ་ཡན་མཱར་དང་།ཐེ་ཝན།རྒྱ་གར་བཅས་ཀྱི་སྐུ་ཚབ་རྣམས་ནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་ཕྱག་རྟགས་ཕུལ་བ་དང་འབྲེལ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་ཀྱང་ཁོང་རྣམ་པར་སྟོན་པ་ཐུབ་པའི་དབང་བོའི་སྐུ་བརྙན་རེ་སྩལ་ཡོད།